Държавен вестник, бр. 120, 2002 г., стр. 43

Б Р О Й  120
Д Ъ Р Ж А В Е Н   В Е С Т Н И К
С Т Р .  43
ПОСТАНОВЛЕНИЕ № 310
ОТ 20 ДЕКЕМВРИ 2002 Г.
за предоставяне на допълнителни средства от
републиканския бюджет за 2002 г. по бюджета
на Министерството на младежта и спорта
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да предо-
стави от републиканския бюджет за 2002 г. до-
пълнителни средства по бюджета на Министер-
ството на младежта и спорта в размер до
6 383 000 лв. за капиталови разходи.
Чл. 2. Средствата по чл. 1 да се осигурят от
икономии на разходите и/или преизпълнение на
приходите по републиканския бюджет за 2002 г.
Чл. 3. Министърът на финансите да извър-
ши налагащите се промени по бюджета на Ми-
нистерството на младежта и спорта за 2002 г.
Заключителни разпоредби
§ 1. Постановлението се приема на основа-
ние чл. 28, ал. 1 от Закона за устройството на
държавния бюджет.
§ 2. Изпълнението на постановлението се
възлага на министъра на младежта и спорта и
на министъра на финансите.
Министър-председател:
Симеон Сакскобургготски
Главен секретар на Министерския съвет:
Севдалин Мавров
74926
ПОСТАНОВЛЕНИЕ № 311
ОТ 20 ДЕКЕМВРИ 2002 Г.
за финансиране на Единната информационна
система за противодействие на престъпността
(ЕИСПП) и за реда и начина на предаване на
Министерството на правосъдието от Нацио-
налния статистически институт на резултатите
от изпълнението на задачите в графика за про-
ектиране и изграждане на ЕИСПП, утвърден с
Решение № 664 на Министерския съвет от 2000 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Предоставя средства от републи-
канския бюджет в размер 2100 хил. лв. на Нацио-
налния статистически институт (НСИ) за пое-
мане на разходите за разработване на прилож-
ния софтуер на ЕИСПП.
(2) Министърът на финансите на основание
чл. 34, ал. 1 или чл. 35, ал. 2 от Закона за уст-
ройството на държавния бюджет да извърши
произтичащите промени по бюджета на НСИ
за 2002 г.
Чл. 2. Задачите по разработването и внедря-
ването на ЕИСПП—първи етап, се разпределят
за изпълнение между НСИ и Министерството
на правосъдието (МП), както следва:
1. разработване на приложния софтуер на
ЕИСПП—НСИ;
2. нормативно осигуряване функциониране-
то на ЕИСПП—МП;
3. обучение на специалисти от правозащит-
ните и правораздавателните органи  за работа
с ЕИСПП—МП;
4. внедряване в редовна експлоатация на
ЕИСПП—МП.
Чл. 3. В срок един месец от датата на предос-
тавяне на средствата по чл. 1 председателят на
НСИ да предаде на министъра на правосъдието
резултатите от изпълнението на задачите, вклю-
чени в графика за проектиране и изграждане на
ЕИСПП, утвърден с Решение № 664 на Минис-
терския съвет от 2000 г., както следва:
1. техническото задание за изграждане на
ЕИСПП—първи етап, заедно с докладите от
предпроектното проучване в институциите по
противодействие на престъпността—на техни-
чески и на хартиен носител;
2. системния проект за разработване на
ЕИСПП с цялата съпровождаща го документа-
ция—на технически и на хартиен носител;
3. приложния софтуер на ЕИСПП—първи
етап—на технически носител (сървър), и всич-
ки документи за работа със системата.
Заключителни разпоредби
§ 1. Постановлението се приема на основа-
ние § 107 от преходните и заключителните раз-
поредби на Закона за съдебната власт във връз-
ка с чл. 28, ал. 1 от Закона за устройството на
държавния бюджет.
§ 2. Изпълнението на постановлението се
възлага на министъра на финансите, на минис-
търа на правосъдието и на председателя на НСИ.
Министър-председател:
Симеон Сакскобургготски
Главен секретар на Министерския съвет:
Севдалин Мавров
74927
ПОСТАНОВЛЕНИЕ № 315
ОТ 20 ДЕКЕМВРИ 2002 Г.
за въвеждане на защитна мярка по вноса
на амониев нитрат в Република България
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Въвежда защитна мярка по вноса
за потребление в Република България на амо-
ниев нитрат от митнически тарифен номер
3102 30 90 0 чрез прилагане на квота в размер
40 960 тона за първата година на действие на
защитната мярка, в т. ч. 32 000 тона за внос от
страните, с които Република България има
сключени преференциални споразумения, от
които 25 000 тона за внос от Румъния.
(2) За количествата от квотата в зависимост
от произхода на стоката се прилагат митата по
митническата тарифа или митата, прилагани
по преференциалните търговски споразумения.
(3) След изчерпване на количествата от кво-
тата се прилага допълнително специфично мито
в размер 35 USD/TNE.